18 Fa Bajuda ba ne ba boela kwa nagagaeng ya bone ka 537 B.C.E., ba ne ba se na sesole. Le fa go ntse jalo, Jehofa o ne a ba sireletsa le go ba goga mo mosepeleng wa bone go tswa kwa Babelona. Mme gape moya wa gagwe o ne wa etelela dilo pele fa ba ne ba simolola tiro mo tempeleng ka bonako fela morago ga foo. Fa ba ne ba simolola go boa gape ba dira ka pelo yotlhe, o ne a ba ema nokeng ka moya wa gagwe o o boitshepo. Boammaaruri ke gore, kgokafalo ke go tlhakanela dikobo mme o sa batle go itlama tota. Mme mo godimo ga gore go dire gore o se ka wa tlhola o itlotla, go ka dira gore o tsenwe ke malwetse, go ima go go sa batlegeng le kutlobotlhoko mo maikutlong. Mo godimo ga moo, ke go tlola molao wa Modimo wa tshiamo. Ka jalo, kgokafalo e supa go sa amege ka boitekanelo jwa gone jaanong le jwa nako e e tlang jwa motho yo mongwe le go sa amege ka boitumelo jwa gagwe.